கேள்வி: சதி அனுசுயா கோயில், உத்தராகண்டம் - தொன்மம் பற்றி விளக்கவும்.
பதில்: அத்திரி இங்கிருந்து சிறிது தூரத்தில் தவம் செய்து கொண்டிருந்த போது, அவரது மனைவி அனுசுயா பதிவிரதை தர்மத்தை பின்பற்றி இந்த இடத்தில் தங்கியிருந்தாக கூறப்படுகிறது. அனுசுயா தேவியின் மகிமையை மூவுலகமும் போற்றத் துவங்கியபோது, பார்வதி, லட்சுமி (இந்துக் கடவுள்), சரசுவதி ஆகியோர் அனுசுயாவின் கற்பை சோதிக்க பிரம்மா, விஷ்ணு, சிவன் ஆகியோரை கட்டாயப்படுத்தினர் என்று கூறப்படுகிறது. தொன்மக் கதைகளின் படி, மும்மூர்திகளும் அனுசுயா தேவியை சோதிப்பதற்காக துறவிகள் வேடத்தில் அந்த ஆசிரமத்தை அடைந்தனர். உணவு உண்ண அழைத்த அனுசுயாவிடம் தாங்கள் உணவருந்த வேண்டுமானானல் அனுசுயா நிர்வாணமாக வந்து தன் மடியில் உட்கார வைத்து கட்டிப்பிடித்து ஊட்டிவிடுவேண்டும் என்று நிபந்தனை விதிக்கின்றனர். இதனால் அனுசுயாவுக்கு அவர்கள் மீது ஐயம் ஏற்படுகிறது. தன் ஞானப்பார்வையினால் வந்திருப்பது, பிரம்மா, விஷ்ணு, சிவன் ஆகியோர் என்பதை அறிகிறாள். அனுசுயா தன் கற்பின் வலிமையால் இந்த மூன்று தெய்வங்களையும் ஆறு மாத குழந்தைகளாக மாற்றுகிறாள். பின்னர் அனுசுயா மும்மூர்திகளுக்கும் அவர்கள் கேட்டதற்கு இணங்கியவாறே நிர்வாணமாக உணவளிக்கிறாள். முப்பெரும் தேவியரும் தங்கள் கணவர்கள் திரும்பி வராததால் கவலையுற்றனர். பின்னர் நாரதர் ஆலோசனையின்படி, அவர்கள் தங்கள் கணவர்களை அவர்களின் அசல் வடிவத்தில் திருப்பித் தர அனுசுயாவிடம் வேண்டுகின்றனர். தன் கற்பின் பலத்தால், அனுசுயா மும்மூர்திகளை மீண்டும் பழைய நிலைக்கு கொண்டு வருகிறாள். அதற்கு நன்றிக் கடனாக முப்பெரும் தேவியர் மூன்று குழந்தைகளை ஒன்றாக இணைத்து ஒரே குழந்தையாக மாற்றுகின்றனர். மேலும் மூன்று தெய்வங்களின் முகத்தையும் அந்த உருவத்துக்கு அளிக்கின்றனர். அவரே தத்தாத்ரேயர் ஆவார். இந்த இடத்தில் குழந்தை பிறப்பு நடந்ததால் ஏராளமானவர்கள் குழந்தை வரம் வேண்டி வருகின்றனர்.
கேள்வி: சதி அனுசுயா கோயில், உத்தராகண்டம் - கோயில் பற்றி நீங்கள் என்ன அறிந்துள்ளீர்கள்?
பதில்: இந்தக் கோயிலானது கருறை அதன் மேல் கோபுரம், முன்பக்கம் முன் மண்டபம், உள் மண்டபம் கருவறை ஆகிய அமைப்புகளுடன் உள்ளது. கருவறையில் வெள்ளிக் கவசத்தினாலான அலங்காரத்தில் அனுசியாவின் முகத்தை தரிசிக்கலாம். அதன் பின்னால் பெரிய அளவில் கருப்புக் கல்லில் அனுசுயா சிலை உள்ளது. அதன் மேல் ஒரு வெள்ளி குடை வைக்கப்பட்டுள்ளது. கோயில் வளாகத்தில் சிவன், பார்வதி, பைரவர், பிள்ளையார் மற்றும் வன தெய்வங்களின் சிலைகள் அமைக்கப்பட்டுள்ளன. கோவிலில் இருந்து சற்று தொலைவில் அனுசுயாவின் மகன் தத்தேத்ரயரின் மூன்று முகம் கொண்ட கற்சிலை நிறுவப்பட்டுள்ளது. இப்போது இங்கு ஒரு சிறிய கோயில் கட்டப்பட்டுள்ளது. அனுசுயா கோயிலில் இருந்து சுமார் மூன்று கி.மீ. தொலைவில் அத்திரி முனிவரின் ஆசிரமம், ஒரு பெரிய பாறைப் பகுதியில் குகையினுள் அமைந்துள்ளது. குகையை அடைய சங்கிலியைப் பிடித்துக் கொண்டு பாறை ஏற வேண்டும். குகையில் அத்ரி முனிவரின் கற்சிலை உள்ளது. மேலும் இங்கு உள்ள அமிர்த கங்கை என்ற அருவியின் அழகிய காட்சி பக்தர்கள் மற்றும் சாகச சுற்றுலா ஆர்வலர்களை ஈர்க்கும் மையமாக உள்ளது. குகைக்கு வெளியே உள்ள அமிர்த கங்கை மற்றும் அருவியின் காட்சி மனதை மயக்குவதாக உள்ளது. இங்கு தங்குவதற்கு பல சிறிய தங்கும் விடுதிகள் உள்ளன. இந்த பகுதி நவீன சுற்றுலாவாக கண்ணை உறுத்தாமல், சுற்றுச்சூழலை அழிக்காத சுற்றுலா செயல்பாட்டுக்கு ஒரு தனித்துவமான எடுத்துக்காட்டாக உள்ளது. இங்குள்ள கட்டடங்கள் பாரம்பரியமாக கல், மரம் போன்றவற்றால் கட்டப்பட்டுள்ளன. இங்கு ஒவ்வொரு ஆண்டும் தத்தாத்ரேய ஜெயந்தி அனுசுயாவின் மகனான தத்தாத்ரேய பகவானின் பிறப்பைக் குறிக்கும் வகையில் இங்கு ஒவ்வொரு ஆண்டும் திசம்பர் மாதத்தில் ஏற்பாடு செய்யப்படுகிறது, இது மார்கழி மாதத்தின் சதுர்தசி மற்றும் பூர்ணிமா (பொதுவாக திசம்பர்) அன்று வருகிறது. சுற்றுவட்டார கிராமங்களைச் சேர்ந்த மக்களால், இந்த இடம் ஆண்டு முழுவதும் பார்வையிடப்படுகிறது. இந்த இடத்திலிருந்து, பஞ்ச கேதார தலங்கள் ஒன்றான துங்கநாத் ருத்திரநாத் கோயில் செல்லும் வழியும் உள்ளது. இங்கிருந்து ருத்திரநாத் கோயில் சுமார் 7-8 கி.மீ. தொலைவில் உள்ளது. பக்தர்களும், சுற்றுலா பயணிகளும் இங்கு நிலவும் அமைதியிலும், பக்தி சூழலிலிலும் இயற்கையின் மத்தியில் தங்கள் உணர்வுகளை இழக்கிறனர்.
கேள்வி: சதி அனுசுயா கோயில், உத்தராகண்டம் - எப்படி அடைவது என்பது என்ன?
பதில்: இங்கு செல்ல, முதலில் ரிசிகேசு அடைய வேண்டும். பயணிகள் பேருந்து அல்லது தொடருந்து மூலம் ரிசிகேசு அடையலாம். ஜாலிகிராண்ட் வானூர்தி நிலையமும் அருகில் உள்ளது, அதன் வழியாகவும் வானுர்தி வழியாக செல்லலாம். ரிசிகேசு இருந்து சுமார் 217 கிலோமீட்டர் தொலைவு சென்ற பிறகு சமோலி மாவட்டம் அடையவேண்டும். சமோலி மாவட்டம் தங்குவதற்கும் சாப்பிடுவதற்கும் மலிவான, தூய்மையான விடுதிகள் ஏராளமாக உள்ளன. சமோலி மாவட்டம் இருந்து 13 கிலோமீட்டர் தூரம் சென்றதும் மண்டல் என்ற இடம் வருகிறது. பேருந்து அல்லது வாடகை மகிழுந்து மூலம் எளிதாக மண்டலை அடையலாம். மண்டலில் இருந்து சுமார் 5-6 கிலோமீட்டர் செங்குத்தான மலைமீது ஏறினால் அனுசுயா தேவி கோயிலை அடையலாம். இது மலை வானிலை நிலவும் இடமாகும். எனவே வெப்பத்தை தக்கவைக்கும் ஆடைகளை உடன் எடுத்துச் செல்வது நலம். மேலும், தேவைப்படும் மருந்துகளை வைத்திருப்பது அவசியம்.
கேள்வி: சதி அனுசுயா கோயில், உத்தராகண்டம் - படக்காட்சியகம் பற்றி விளக்கவும்.
பதில்: படிமம்:Ansuya tempal side view.jpg|अंगूठाकार|அனசூயா கோயில் தோற்றம் படிமம்:मंदिर के सामने का दृश्य.jpg|अंगूठाकार|கோவிலின் முன் தோற்றம் படிமம்:Atri muni cave.jpg|अंगूठाकार|அத்ரி முனிவரின் குகை படிமம்:Amrit Ganga fall.jpg|अंगूठाकार|அருவியாக அமிர்த கங்கை பாய்கிறது.